പാകിസ്താന് വിജയം ആഘോഷിച്ച സ്കൂള് ടീച്ചറെ അറസ്റ്റ് ചെയ്തു ജയ്പുര്: ഇക്കഴിഞ്ഞ ഞായറാഴ്ച ട്വന്റി 20 ലോകകപ്പില് ഇന്ത്യയ്ക്കെതിരായ പാകിസ്താന് ക്രിക്കറ്റ് ടീമിന്റെ വിജയം ആഘോഷിച്ച അധ്യാപികയെ പൊലീസ് അറസ്റ്റ് ചെയ്ത് വിട്ടയച്ചു. രാജസ്ഥാനിലെ ഉദയ്പുരിലെ നീര്ജ മോദി സ്കൂളിലെ അധ്യാപിക നഫീസ അട്ടാരിയെ വ ിജയം ആഘോഷിച്ചതിന്റെ പേരില് നേരത്തേ സ്കൂള് മാനേജ്മെന്റ് പിരിച്ചുവിട്ടിരുന്നു.ഞങ്ങള് ജയിച്ചു എന്ന അടിക്കുറിപ്പോടെ പാകിസ്താനി താരങ്ങളുടെ ചിത്രം അവര് വാട്സ്ആപ്പ് സ്റ്റാറ്റസാക്കിയിരുന്നു. അധ്യാപികയുടെ വാട്സ്ആപ്പ് സ്റ്റാറ്റസ് സോഷ്യല് മീഡിയയില് വ്യാപകമായി പ്രചരിച്ചതോടെ ജോലിയില് നിന്ന് പിരിച്ചുവിടുകയായിരുന്നു.അധ്യാപികയെ പിരിച്ചുവിടണമെന്ന് ആവശ്യപ്പെട്ട എ.ബി.വി.പി പ്രവര്ത്തകര് സ്കൂളിന് മുന്നില് പ്രതിഷേധസമരം നടത്തിയിരുന്നു.ഞായറാഴ്ച ദുബൈയില് നടന്ന മത്സരത്തില് 10 വിക്കറ്റിനാണ് പാകിസ്താന് ഇന്ത്യയെ തോല്പിച്ചത്. ഇന്ത്യ ഉയര്ത്തിയ 152 റണ്സ് വിജയലക്ഷ്യം 13 പന്തുകള് ശേഷിക്കേ വിക്കറ്റ് നഷ്ടപ്പെടുത്താതെ പാക് ഓപണര്മാര് അടിച്ചെടുക്കുകയായിരുന്നു. ഓപണര്മാരായ മുഹമ്മദ് റിസ്വാനും 79 നോട്ടൗട്ട് ബാബര് അസമും 68 നോട്ടൗട്ട് ഇന്ത്യന് ബൗളര്മാരെ നിലംതൊടാതെ പറത്തി. ലോകകപ്പില് ഇതാദ്യമായാണ് പാകിസ്താന് ഇന്ത്യയെ തോല്പിച്ചത്.